el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el en en el el en el en el el el en el el
Η 8η αγωνιστική έχει τελειώσει. Είμαστε δηλαδή για τις περισσότερες ομάδες στα μισά της σεζόν. Όπως λοιπόν και τις προηγούμενες εβδομάδες έτσι και αυτή είχε μπόλικες εκπλήξεις που ξεκινούν μπόλικες συζητήσεις.
Η πρώτη από αυτές είναι οι ομάδες της AFC. Μετά την νίκη λοιπόν των Bengals επί των Ravens, οι περσινοί κάτοχοι των εισιτηρίων για τα playoffs της περιφέρειας μοιάζουν πλέον σιγουρότεροι. Οι Colts έκαναν την πρώτη κακή αμυντική τους εμφάνιση, οι Chargers δυσκόλεψαν περισσότερο από πέρσι τους Broncos, οι Chiefs ξεπέρασαν το κακό ξεκίνημα και πλέον παίζουν καλά και οι Broncos με τους Patriots πρέπει να αυτοκτονήσουν για να χάσουν τις κατηγορίες τους. Το μοναδικό λοιπόν άγνωστο κομμάτι του παζλ ήταν οι Bengals, οι περσινοί νικητές της AFC North.  Το μεγαλύτερο πλεονέκτημα τους έναντι των Steelers και των Ravens είναι η σταθερότητα τους. Μάλιστα! Ακόμα και χωρίς τον AJ Green, η ομάδα του Marvin Lewis έπαιξε καλά και μας σύστησε καινούργιους πρωταγωνιστές. Με την επιστροφή του Green, το Cincinnati έχει το πάνω χέρι στις τέσσερις ενδο-division κόντρες του με τους Steelers και τους Browns.
Μένοντας στην AFC, άλλο ένα θέμα που προέκυψε είναι η πραγματική δυναμικότητα των Patriots και των Steelers, οι οποίοι σκόραραν 50 πόντους έκαστος απέναντι σε Bears και Colts αντίστοιχα. Η ψύχραιμη ερμηνεία των παιχνιδιών είναι ότι αφενός αμφότεροι έπαιξαν καλά και αφετέρου ότι τους ταίριαζαν γάντι οι αντίπαλοι τους. Οι Colts δεν ήταν συνεπείς στο pass rush και κάηκαν από τα deep plays. Οι Steelers από την αρχή δοκίμασαν να παίξουν μόνο με την πάσα, αφήνοντας στην άκρη το running game που μπορούν να παίξουν οι Colts. Οι Colts έμοιαζαν να μην έχουν αρκετούς Defensive Backs στο γήπεδο και στα τέσσερα τέταρτα του παιχνιδιού. Οι Patriots από την άλλη είδαν μία από τις πιο αδύναμες secondary να προσπαθεί να παίξει τον Gronkowksi και τον LaFell με man-to-man. Η ευκολία και η ταχύτητα που το σκορ έφτασε στο 7-45 δείχνει την αφέλεια με την οποία παρατάχθηκαν αμυντικά οι Bears.  Δυστυχώς τόσο για τους Steelers όσο και τους Patriots, το πρόγραμμα τους δεν έχει πολλές τέτοιες ομάδες ακόμα.
Οι Lions βρίσκονται στο 6-2 και οι Packers στο 5-3! Εντυπωσιακό αν σκεφτεί κανείς πως πολύ εύκολα θα μπορούσε το DET να είναι στο 4-4. Ευτυχώς για την ομάδα του Jim Caldwell, υπήρχε false start στο τελευταίο play του παιχνιδιού και ο 3ος φετινός Kicker, Matt Prater, είχε την ευκαιρία να διορθώσει το προηγουμένως άστοχο FG του. Ευτυχώς γιατί στην offseason είχε αποκτήσει τον Golden Tate που κάνει μία σειρά από εμφανίσεις καριέρας. Ευτυχώς που οι Lions δεν πλήρωσαν το ηλίθιο playcalling του προπονητή τους. Έχοντας δουλέψει σε Ravens και Colts, νομίζει ότι οι Lions έχουν παρόμοια O-line και γι’ αυτό διάλεγε 2 running plays στα 3 συνολικά down όταν βρισκόταν στην αντίπαλη redzone, καθυστερώντας μια ανατροπή που έδειχνε να έρχεται. Ευτυχώς για όλους εμάς που δεν αντέχουμε άλλο Mike Smith στην Atlanta.
Το ίδιο δεν ισχύει για τον Suh. Το φετινό του συμβόλαιο είναι το μεγαλύτερο στην ομάδα. Η ηλικία του είναι ιδανική για να διεκδικήσει το τελευταίο μεγάλο συμβόλαιο της καριέρας του και η σχέση του με την ομάδα έχει περάσει από πολλά κύματα κυρίως λόγω του απείθαρχου τρόπου παιχνιδιού του. Ομάδες υπάρχουν που να ενδιαφέρονται και να χρειάζονται περισσότερο ένα DT. Η λογική λέει διαζύγιο.
Στην NFC West δεν έχουμε δει τίποτα ακόμα. Με την νίκη τους στην Carolina οι Seahawks έφτασαν στο 4-3 τους 49ers και σταμάτησαν προσωρινά την κατρακύλα. Το σίγουρο είναι πως οι Cardinals είναι η πιο εντυπωσιακή ομάδα και πιθανότατα θα επιστρέψει στα playoffs. Τι και εάν δεν έχει παίξει ακόμα με τους Seahawks, τι κι αν έχει εκτός έδρας αγώνα στο San Francisco και ένα πολύ δύσκολο πρόγραμμα, οι Cardinals είναι έτοιμοι. Ο αγώνας κόντρα στους Eagles έδειξε ότι αυτή η ομάδα μπορεί να κερδίσει οποιοδήποτε αντίπαλο ακόμα και αν δεν το αξίζει. Παρά το γεγονός ότι οι Eagles έπαιξαν καλύτερα, οι Cardinals έμειναν στον παιχνίδι προκαλώντας λάθη στην endzone, προηγήθηκαν με ένα απίστευτα θαρραλέα all-in play στον Josh Brown και στο τέλος κράτησαν το σκορ με 2 από τις 3 τελευταίες άμυνες να βγαίνουν από έναν δευτεροετή (Mathieu) και έναν πρωτοετή (Bucannon). Την επόμενη εβδομάδα αντιμετωπίζουν τους Cowboys μία ομάδα που έχει, λίγες ώρες πριν το παιχνίδι με τους Redskins, μόλις μία ήττα. Αν επιβεβαιωθεί η ικανότητα της ομάδας στην άμυνα απέναντι στο run τότε ίσως δούμε την ομάδα που έχασε τα playoffs πέρσι να βρίσκεται στην κορυφή της βαθμολογίας!
Τι άλλο πρέπει να κάνει ο Rex Ryan για να απολυθεί;
Οι Titans είναι η μοναδική ομάδα που δεν παίζει καλή άμυνα με coordinator τον Ray Horton. Πολύ κακή επιλογή καριέρας από έναν προπονητή που πήγαινε σε πολλές συνεντεύξεις για head coach!
Διέρρευσαν πληροφορίες για τις κακές σχέσεις του Lynch με τους προπονητές του. Ίσως θα πρέπει να τον κάνουν trade, έτσι κι αλλιώς δεν σκοπεύουν να τον χρησιμοποιήσουν πρακτικά φέτος.
Μετά τους Jaguars το Cleveland κινδύνεψε να δώσει και στους Raiders την πρώτη του νίκη. Παρά την καλή παρουσία της άμυνας του Oakland, η έτερη άμυνα των Browns έπαιξε ένα ιδανικό παιχνίδι. Η επίθεση των Browns έχει πρόβλημα, τουλάχιστον προς το παρόν. Έμειναν λίγες αγωνιστικές μέχρι την επιστροφή του Gronkowski.
Steve Smith who? Οι Panthers έχουν πάρει τον καλύτερο WR! Το όνομα του Kelvin Benjamin. Ως τώρα αξίζει το rookie of the year.
Το ΜΙΝ@ΤΒ το βλέπει κάποιος μόνο για τιμωρία. Η πρώτη χρονιά του Lovie Smith είναι τραγική.
Αντίθετα το GB@NO ήταν ματσάρα! Δυστυχώς όμως δεν τελείωσε όσο καλά ξεκίνησε. Οι δύο επιθέσεις έμοιαζαν να σκοράρουν όποτε ήθελαν αλλά οι Packers είχαν μερικές άτυχες στιγμές. Δύο INTs από σπόντα και ένα χαμένο 4th&1 ήταν αρκετά να τους αφήσουν πίσω τόσο στο σκορ όσο και στην NFC North.
Previous Post Thursday Bootleg: Είναι οι Cowboys η καλύτερη ομάδα;
Next Post Thursday Bootleg: Η επιστροφή των Bills .
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.